CELEX: 62019TN0849
Language: ro
Date: 2019-12-16 00:00:00
Title: Cauza T-849/19: Acțiune introdusă la 16 decembrie 2019 – Leonardo/Frontex

17.2.2020   
            
            
               RO
            
            
               Jurnalul Oficial al Uniunii Europene
            
            
               C 54/57
            
         
      Acțiune introdusă la 16 decembrie 2019 – Leonardo/Frontex
      (Cauza T-849/19)
      (2020/C 54/63)
      Limba de procedură: italiana
      
         Părțile
      
      
         Reclamantă: Leonardo SpA (Roma, Italia) (reprezentanți: M. Esposito, F. Caccioppoli și G. Calamo, avvocati)
      
         Pârâtă: Agenția Europeană pentru Poliția de Frontieră și Garda de Coastă
      
         Concluziile
      
      Reclamanta solicită Tribunalului, pe fond, anularea actelor indicate mai jos, obligarea pârâtei la repararea tuturor prejudiciilor suferite și viitoare care decurg, indiferent de titlu, din caracterul nelegal al procedurii de cerere de ofertă atacate. Ca măsură de instrucție, reclamanta solicită dispunerea efectuării unei expertize în temeiul articolului 91 litera (e) și al articolului 96 din Regulamentul de procedură al Tribunalului, pentru a se stabili că: a) clauzele din cererea de ofertă atacată nu sunt nici rezonabile, nici necesare și nu sunt conforme cu reglementarea în materie; b) clauzele atacate împiedică Leonardo să formuleze o ofertă; c) divizarea contractului în două sau mai multe loturi este justificată din rațiuni de costuri și de fezabilitate tehnică. Cu obligarea pârâtei la plata cheltuielilor de judecată.
      
         Motivele și principalele argumente
      
      Prezenta acțiune este formulată împotriva anunțului de participare privind achiziții publice de servicii FRONTEX/OP/888/2019/JL/CG intitulat „Remotely Piloted Aircraft Systems (RPAS) for Medium Altitude Long Endurance Maritime Aerial Surveillance” publicat la 18 octombrie 2019 în suplimentul Jurnalului Oficial al Uniunii (tenders electronic daily) sub referința 2019/S 202-490010 și a actelor anexate, în special următoarele:
      
                  —
               
               
                  Invitation to Tender, disponibil pe site-ul internet https://etendering.ted.europa.eu/cft/cft-document.html?docId= 61915;
               
            
                  —
               
               
                  Financial Proposal, disponibil pe site-ul internet https://etendering.ted.europa.eu/cft/cft-document.html?docId= 61916;
               
            
                  —
               
               
                  Declaration, disponibil pe site-ul internet https://etendering.ted.europa.eu/cft/cft-document.html?docId= 61917;
               
            
                  —
               
               
                  Anexa I – Tender Specifications, disponibil pe site-ul internet https://etendering.ted.europa.eu/cft/cft-document.html?docId= 61918;
               
            
                  —
               
               
                  Tender Submission Form, disponibil pe site-ul internet https://etendering.ted.europa.eu/cft/cft-document.html?docId= 61919;
               
            
                  —
               
               
                  Draft Contract, disponibil pe site-ul internet https://etendering.ted.europa.eu/cft/cft-document.html?docId= 61921;
               
            
                  —
               
               
                  Agreement of non-disclosure, disponibil pe site-ul internet https://etendering.ted.europa.eu/cft/cft-document.html?docId= 61922;
               
            
                  —
               
               
                  Appendix 1, disponibil pe site-ul internet https://etendering.ted.europa.eu/cft/cft-document.html?docId= 61924;
               
            
                  —
               
               
                  Appendix 2, disponibil pe site-ul internet https://etendering.ted.europa.eu/cft/cft-document.html?docId= 61925;
               
            
                  —
               
               
                  Appendix 3, disponibil pe site-ul internet https://etendering.ted.europa.eu/cft/cft-document.html?docId= 61926;
               
            
                  —
               
               
                  documentul Rectificare-Aviz de informații complementare sau aviz rectificativ publicat în suplimentul Jurnalului Oficial al Uniunii Europene TED (tenders electronic daily) cu referința 2019/S 226-553006,
               
            
                  —
               
               
                  documentul cu întrebări și răspunsuri publicat de FRONTEX cu privire la lex specialis (publicat pe site-ul https://etendering.ted.europa.eu/cft/cft-questions.html?cftId= 5444);
               
            
                  —
               
               
                  procesul-verbal al reuniunii de informare organizat în incinta FRONTEX la 28 octombrie 2019, precum și orice alt act prealabil, conex și consecutiv actelor enumerate mai sus.
               
            În susținerea acțiunii, reclamanta invocă patru motive:
      
                  1.
               
               
                  Reclamanta solicită anularea actelor atacate în măsura în care sunt viciate de încălcarea principiilor transparenței, proporționalității, egalității de tratament și nediscriminării, ca urmare a conținutului lor general și irațional, și anume faptul că impun candidaților, în ceea ce o privește pe reclamantă, cerințe tehnice specifice perfect inutile, disproporționate, excesive și nefuncționale în scopul serviciului sau în așa fel încât fac ca participarea reclamantei să fie imposibilă ori subordonată unor sarcini economice excesive până la punctul de a prejudicia competitivitatea ofertei. În consecință, aceste acte sunt viciate de o încălcare a considerentelor 96 și 108 ale Regulamentului financiar 2018/1046 (1) și a articolelor 160, 161 și 166 din acesta, a punctelor 17.1, 17.3 et 17.8 din anexa I la regulamentul menționat, precum și a Directivelor 2014/23 (2) et 2014/24 (3). Acestea sunt, în plus, viciate de un exces de putere sub forma unei încălcări a principiului proporționalității, a caracterului ilogic și eronat și a unei denaturări a ipotezelor de bază, de o inegalitate de tratament, de injustiție, precum și de un abuz de putere.
               
            
                  2.
               
               
                  Reclamanta solicită în plus anularea actelor atacate din cauza nedivizării în loturi a contractului. În special, aceasta denunță încălcarea articolului 160 alineatele (1) și (2) din Regulamentul financiar 2018/1046 și a punctului 33.1 din anexa I la acesta, precum și neaplicarea punctului 18.2 al treilea paragraf din anexa I la regulamentul menționat.
               
            
                  3.
               
               
                  Reclamanta reproșează, de asemenea, încălcarea articolelor 176 sau 179 din regulamentul financiar 2018/1046, pentru motivul că dispozițiile din cererea de ofertă autorizează participarea unor persoane din țările terțe.
               
            
                  4.
               
               
                  În sfârșit, având în vedere nelegalitatea actelor atacate, reclamanta solicită despăgubiri pentru ansamblul prejudiciilor suferite și viitoare, directe și indirecte, care decurg, indiferent de titlu, din caracterul nelegal al procedurii de cerere de ofertă atacate.
               
            
         (1)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO 2018, L 193, p. 1).
      
         (2)  Directiva 2014/23/UE a Parlamentului European și a Consiliului din 26 februarie 2014 privind atribuirea contractelor de concesiune (JO 2014, L 94, p. 1).
      
         (3)  Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE (JO 2014, L 94, p. 65).